شەفەق نیوز/ تیمەیل وەرگری مەدەنی سەروە پارێزگای بەسرە ئمڕوو شەممە، راگەیانن لە رزگارکردن هەفت کارمەن و دەرکردن سێ تەرم لەژیر ئاوار شووینیگ وەرزشی لە قۆناغ بیناکردن لە پایە ئاسنگینەگان سەروە وەڕەوبەرایەتی  وه‌رزش و گەنجەیل پارێزگاگە.
تیمەگان لە بەیاننامەیگ رەسیە ئاژانس شەفەق نیوز وتن؛ ئامێرەیل هایدڕۆلیکی ئەرا بڕین و جیاوەکردن و ئامێرەیل قورس وەکارهاوردن ئەرا دەرکردن تەرمەگان و رزگارکردن کارمەناگان لە ناو پایەیل رمایگ بیناگە وەگەرد ریکارەیل سەرەتایی لە فریاکەفتن و گواستنەوە ئەرا خەسەخانە نزیکەگە ئەرا وەرگردن چارەسەری.
لەپشت ئەوە لێکۆڵینەوەیگ کریا ئەرا رەسینەوە لە هووکارەیل رمیان بیناگە ک هالە قۆناغ دروسکردن، و هیمان مینەکردنەگە وەردەوامە.
